In Christi nomine. Notum sit tam presentibus quam futuris, quod ego Arluinus, adhuc vivens, delego Deo et sanctis ejus apostolis Petro et Paulo, et ad locum Cluniacum, cui preesse videtur domnus Odilo abba, aliquid de mea hereditate quæ sita est in pago Matisconense, in villa quæ dicitur Maliacus, per manus patris mei Adalardi, videlicet ipsam hereditatem quæ mihi jure materno evenit, quesitum, ad inquirendum, totum ad integrum, ubicunque sit posita. Facio autem hanc donationem pro animæ meæ remedio et omnium parentum meorum, qui laudatores estiterunt hujus donationis.